РЕПУБЛИКА СРБИЈА

ОПШТИНА КЛАДОВО

ОПШТИНСКА УПРАВА

Ул.Краља Александра 35

Број: 404-101/2022-III

Датум: 18.07.2022.године

Кладово

ОПИС НАБАВКЕ - **Набавка софтвера за систем заштите и спасавања**

1. Предмет набавке је софтвер за управљање системом заштите и спасавања за потребе ефикасног функционисања општинског штаба за ванредне ситуације, јединица опште намене цивилне заштите и осталих субјеката од значаја за заштиту и спасавање на територији општине Кладово.
2. Софтвер треба да омогући прикупљање и чување података,надзор над јединицама на терену, могућност комуникација са свим јединицама на терену, вођење евиденције о материјалним средствима у надлежности општинског штаба за ванредне ситуације, могућност формирања извештаја путем софтвера,добијање јасних и једнобразних података са терена и тренутан увид у све активности у реалном времену укључујући фотографије и геореференциране податке.Софтвер за управљање је потребно прилагодити како за мобилне тако и за десктоп и лаптоп рачунаре.
3. Извршилац се обавезује следеће:
4. Да ће уступити лиценцу за коришћење софтвера на неодређено време чиме наручилац постаје власник те лиценце и може је користити само за сопствене потребе.
5. Прилагодити софтверско решење карактеристикама ЈЛС.
6. Извршити интеграцију софтверског решења за Наручиоца.
7. Имплементирати и унети основне податаке о систему заштите и спасавања (податке обезбеђује ЈЛС).
8. Извршилац је дужан да као тајну, у складу са законом и другим прописима којима се уређује тајност података, чува све податке које сазна током вршења послова, осим у случајевима предвиђеним законом.
9. Подаци који су прикупљени у вршењу послова – извршења уговорних обавеза по овом поступка могу се користити само у сврху за коју су прикупљени и не могу се уступати трећим лицима или јавно објављивати, осим ако је другачије прописано или уговорено.
10. Лица на која се подаци односе имају право да захтевају да им се прикупљени подаци ставе на увид, што обухвата право на преглед, читање и слушање података, као и прављење забелешки, а о свом трошку и добијање копија података (фотокопију, аудио копију, видео копију, дигиталну копију и сл.) у облику у којем се информација налази, као и да, у складу са прописима, захтева измену или брисање података.
11. Извршилац се обавезује да ће спровести обуку за коришћење апликације у трајању од 4 часа (простор за обављање обуке обезбеђује и одређује Наручилац) у складу са договором са Наручиоцем. Датум и место обуке биће накнадно договорени.
12. Процењена вредност набавке је 450.000,00 динара без ПДВ-а.Понуде ће се рангирати према понуђеној цено без ПДВ-а. Рок и начин плаћања је у року од 45 дана од момента пријема исправне фактуре – рачуна који мора бити прихваћен и одобрен за плаћање од стране овлашћених лица Наручиоца, уплатом на рачун, без аванса.
13. Рок извршења изврши послове члана 1. овог Уговора у року од 15 дана од момента потписивања Уговора, а по позиву овлашћеног лица Наручиоца.

Драгиша Матасаревић,ецц, службеник за јавне набавке