**УГОВОР**

**о набавци софтвера управљање системом заштите и спасавања**

Закључен између:

**НАРУЧИЛАЦ:** **Општина Кладово**, коју заступа председник општине Саша Николић, улица Крања Петра 35, 19320 Кладово, матични број 07213182, шифра делатности 8411, ПИБ 100697090, коју заступа председник општине Саша Николић ( у даљем тексту: Наручилац),

и

**ИЗВРШИЛАЦ:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,број\_\_\_\_\_, Телефон:\_\_\_\_\_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_\_\_\_, матични број: \_\_\_\_\_\_\_\_\_\_\_\_\_\_\_\_\_, број текућег рачуна: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, код банке \_\_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (у даљем тексту Извршилац).

Уговарачи су се споразумели о следећем:

**Члан 1.**

Предмет овог уговора јесте имплементација софтвера за управљање системом заштите и спасавања за потребе ефикасног функционисања Општинског штаба за ванредне ситуације, јединица опште намене цивилне заштите и осталих субјеката од значаја за заштиту и спасавање на територији Општине Кладово.

Извршилац се обавезује следеће:

1. Да ће уступити лиценцу за коришћење софтвера на неодређено време чиме наручилац постаје власник те лиценце и може је користити само за сопствене потребе.
2. Прилагодити софтверско решење карактеристикама ЈЛС.
3. Извршити интеграцију софтверског решења за наручиоца.
4. Имплементирати и унети основне податаке о систему заштите и спасавања (податке обезбеђује ЈЛС).

**Члан 2.**

Укупна договорена вредност услуге из члана 1. овог уговора износи **\_\_\_\_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)** динара без ПДВ-а и **\_\_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)** динара са ПДВ-ом.

**Члан 3.**

Извршилац се обавезује да за Наручиоца изврши послове из члана 1. овог Уговора у року од **15 дана** од момента потписивања Уговора.

**Члан 4.**

Уговорне стране су сагласне да Извршиоцу исплата уговореног износа из члана 2. овог Уговора у року од 45 дана од момента имплементације софтвера.

**Члан 5.**

Наручилац је дужан да посебним актом одреди лице које ће испред Наручиоца бити задужено за достављање потребних података и да обавеже то лице да благовремено доставља Извршиоцу све податке неопходне за обављање послова из члана 1. овог уговора.

Уколико лице које је одређено од стране Наручиоца не доставља податке благовремено Извршилац ће о томе писменим путем обавестити Наручиоца.

Уколико услед неблаговременог достављања података од стране Наручиоца дође до трошкова у обављању послова Извршиоца ти трошкови спадају на терет Наручиоца и фактурисаће се одмах након настанка тих трошкова.

Рок за плаћање трошкова из става 3. овог члана Уговора је 45 дана од дана достављања рачуна Наручиоцу.

**Члан 6.**

Подаци који су прикупљени у вршењу послова из члана 1, овог Уговора могу се користити само у сврху за коју су прикупљени и не могу се уступати трећим лицима или јавно објављивати, осим ако је другачије прописано или уговорено.

Лица на која се подаци односе имају право да захтевају да им се прикупљени подаци ставе на увид, што обухвата право на преглед, читање и слушање података, као и прављење забелешки, а о свом трошку и добијање копија података (фотокопију, аудио копију, видео копију, дигиталну копију и сл.) у облику у којем се информација налази, као и да, у складу са прописима, захтева измену или брисање података.

Извршилац је дужан да као тајну, у складу са законом и другим прописима којима се уређује тајност података, чува све податке које сазна током вршења послова, осим у случајевима предвиђеним законом.

**Члан 7.**

Извршилац се обавезује да ће спровести обуку за коришћење апликације у трајању од 4 часа (простор за обављање обуке обезбеђује и одређује Наручилац) у складу са договором са Наручиоцем. Датум и место обуке биће накнадно договорени.

**Члан 8.**

Уговорне стране су сагласне да уколико једна од уговорних страна не изврши обавезе и ако их не изврши на уговорени начин и у уговореним роковима, друга уговорна страна има право да једнострано раскине уговор због неиспуњења.

Уколико Наручилац у току имплементације софтвера, односно активности из члана 1. овог Уговора одустане од његове имплементације, дужан је да писмено обавести Извршиоца о свом одустајању и да надокнади све трошкове које је Извршилац имао до дана пријема обавештења о одустајању.

**Члан 9.**

Све евентуалне спорове који настану поводом овог Уговора – уговорне стране ће покушати да реше споразумно, а у супротном се уговара надлежност Привредног суда у Зајечару.

**Члан 10.**

Овај Уговор се може изменити само писаним анексом, потписаним од стране овлашћених лица уговорних страна.

На све што није регулисано одредбама овог Уговора, примениће се одредбе Закона о облигационим односима.

**Члан 11.**

Уговорне стране сагласно изјављују да су уговор прочитале, разумеле и да уговорне одредбе у свему представљају израз њихове стварне воље.

Овај Уговор је сачињен у 4 (четири) истоветних примерака, од чега су 2 (два) примерка за Наручиоца, а 2 (два) за Извршиоца.

**НАРУЧИЛАЦ ИЗВРШИЛАЦ**

**ОПШТИНА КЛАДОВО**

**председник општине**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_**

**Саша Николић**